Legal Document

Category: 3

Text:
6. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΒΙΟΜΗΧΑΝΙΑΣ Αριθ. 7705 της 12/16 Νοεμ. 1966 (ΦΕΚ  Β΄ 670) Περί τροποποιήσεως των Υπουργικών αποφάσεων των αναφερομένων εις την καθιέρωσιν ειδικών μειωμένων τιμών διαθέσεως πετρελαίου εξωτερικής καύσεως Μαζούτ καταναλισκομένου υπό των Βιομηχανιών, Βιοτεχνών και Μεταλλευτικών Επιχειρήσεων ως και περί καθιερώσεως ειδικής μειώσεως εις τα υπό της Δημοσίας Επιχειρήσεως Ηλεκτρισμού εκδιδόμενα τιμολόγια παροχής ηλεκτρικής ενεργείας εις ενίους καταναλωτάς ηλεκτρικού ρεύματος δια παραγωγικήν χρήσιν. Έχοντες υπ' όψιν: 1.Την υπ' αριθ. 21 από 24 Ιαν. 1963 πράξιν του Υπουργικού Συμβουλίου "περί καθιερώσεως  Σελ. 90,504 Τεύχος 456-Σελ. 76 ειδικών μειωμένων τιμών διαθέσεως εκ του Κρατικού Διϋλιστηρίου Πετρελαίου εξωτερικής καύσεως Μαζούτ κατά κατηγορίας καταναλωτών", ως αύτη συνεπληρώθη δια των υπ' αριθ. 28 από 31 Ιαν. 1963, 54 από 26 Μαρτ. 1963 και 226 από 9 Νοεμ. 1966 πράξεων του Υπουργικού Συμβουλίου. 2.Τας υπ' αριθ. 326 από 26 Ιαν. 1963, 418 από 31 Ιαν. 1963, 701 από 2 Φεβρ. 1963, 742 από 22 Φεβρ. 1963, 743 από 20 Φεβρ. 1963, 1667 από 23 Μαρτ. 1963, 3002 από 23 Μαΐου 1963 και 3860 από 21 Νοεμ. 1964 αποφάσεις ημών τας αναφερομένας εις την καθιέρωσιν ειδικών μειωμένων τιμών διαθέσεως πετρελαίου εξωτερικής καύσεως Μαζούτ και του υποπροϊόντος VACUUM GAS OIL καταναλισκομένων υπό των εις τας εν αυταίς καθοριζομένας κατηγορίας Βιομηχανιών, Βιοτεχνιών και Μεταλλευτικών επιχειρήσεων ως και εις την διαδικασίαν καταβολής των αναλογούντων χρηματικών ποσών και την εκκαθάρισιν των συναφών χρηματικών δοσοληψιών. 3.Το γεγονός ότι η ηλεκτρική ενέργεια ήτις παρέχεται υπό της Δημοσίας Επιχειρήσεως Ηλεκτρισμού και χρησιμοποιείται δια την λειτουργίαν Βιομηχανικών και άλλων παραγωγικών επιχειρήσεων εν Ελλάδι υπεισέρχεται ως βασικός παράγων εις την διαμόρφωσιν του κόστους παραγωγής των υπό τούτων παραγομένων προϊόντων, και 4.Τα υπό της Κυβερνήσεως εξαγγελθέντα μέτρα δια την επιτάχυνσιν της Οικονομικής αναπτύξεως μεταξύ των οποίων περιλαμβάνεται και η μείωσις της τιμής του ηλεκτρικού ρεύματος δια παραγωγικάς χρήσεις, αποφασίζομεν: 1.Καθορίζομεν όπως από της 1ης Δεκ. 1966 η διάθεσις πετρελαίου εξωτερικής καύσεως Μαζούτ και του υποπροϊόντος VACUUM GAS OIL εις απάσας τας κατηγορίας των καταναλωτών αίτινες προσδιορίζονται εις τας κατά τα ανωτέρω Υπουργικάς αποφάσεις πραγματοποιήται εις τας κατωτέρω εν τη παρούση καθοριζομένας σταθεράς τιμάς διαθέσεως ανά μετρικόν τόννον εκ της παραγωγής των εν τη χώρα λειτουργούντων Διϋλιστηρίων Πετρελαίου αντί των τιμών αίτινες διαμορφούνται εκάστοτε βάσει των διατάξεων της Συμβάσεως της κυρωθείσης δια του υπ' αριθ. 3834/58 Ν.Δ/τος, ως και της από 21 Νοεμ. 1962 Συμβάσεως μεταξύ του Ελληνικού Δημοσίου και του T. PAPPAS ως αύτη αναθεωρήθη δια της από 2 Οκτ. 1964 νεωτέρας Συμβάσεως, ήτοι: α)Πετρέλαιον εξωτερικής καύσεως Μαζούτ ποιότητος 1500΄΄ σταθερά τιμή διαθέσεως δραχ. 435 ανά μετρ. τόννον, και β)Πετρέλαιον εξωτερικής καύσεως Μαζούτ ποιότητος 3500΄΄ και υποπροϊόν VACUUM GAS OIL σταθερά τιμή διαθέσεως δραχ. 345 ανά μέτρ. τόννον. 13.Γ.ζ.6 Ειδικές τιμές καυσίμων και ηλεκτρικής ενέργειας 2.Καθορίζομεν δια της παρούσης όπως η προκύπτουσα διαφορά μεταξύ των κατά τ' ανωτέρω προσδιοριζομένων εν άρθρ. 1 της παρούσης σταθερών τιμών διαθέσεως ανά μετρικόν τόννον και των τιμών αίτινες διαμορφούνται εκάστοτε βάσει των διατάξεων των αναφερομένων Συμβάσεων, αναγνωρίζεται υπέρ των δικαιούχων καταναλωτών υπό των Εταιρειών Εμπορίας και διανομής πετρελαιοειδών μέσω των οποίων εφοδιάζονται ούτοι τα εν λόγω πετρελαιοειδή, εφαρμοζομένης εν προκειμένω της εις τας υπ' αριθ. 326 από 26 Ιαν. 1963 και 701 από 23 Φεβρ. 1963 αποφάσεις ημών προβλεπομένης ειδικής διαδικασίας. Η κατά τα ανωτέρω ανά μετρικόν τόννον διαφορά θα προσδιορίζεται εκάστοτε οριστικώς, δι' ειδικού εγγράφου του Γενικού Διευθυντού της Υπηρεσίας Ελέγχου Κρατικού Διϋλιστηρίου, επί τη βάσει των ανά τρίμηνον δι' Υπουργικών αποφάσεων εγκρινομένων τιμών διαθέσεως των εν λόγω πετρελαιοειδών εξ αμφοτέρων των διϋλιστηρίων της χώρας. 3.Καθιερούται από της 1ης Δεκ. 1966 και εφεξής ειδική μείωσις εις τα τιμολόγια της Δημοσίας Επιχειρήσεως ηλεκτρισμού, παροχής ηλεκτρικής ενεργείας, εις ενίους καταναλωτάς ηλεκτρικού ρεύματος δια παραγωγικήν χρήσιν, εξαιρουμένων της τοιαύτης μειώσεως των τιμολογίων των εκδιδομένων κατ' εφαρμογήν ειδικών Συμβάσεων παροχής ισχύος και ηλεκτρικής ενεργείας μεταξύ Δημοσίας Επιχειρήσεως Ηλεκτρισμού και Βιομηχανικών πελατών, και ορισθησομένους δι' αποφάσεως ημών μετ' αιτιολογημένην γνωμοδότησιν επιτροπής συγκροτουμένης δια της παρούσης παρά τη Υπηρεσία Ελέγχου Κρατικού Διϋλιστηρίου, ως ακολούθως: (Ακολουθούσι τα ονόματα των μελών της Επιτροπής, άτινα αντικατεστάθησαν δια της υπ' αριθ. 2677 της 21 Μαρτ./2 Απρ. 1968, ΦΕΚ Β΄ 164, αποφάσεως. Βλ. ήδη άρθρ. 5 του κατωτ. Ν.Δ. 813/1971). Δι' αποφάσεως ημών, θέλουσι καθορισθή τα της λειτουργίας εν γένει της ανωτέρω Επιτροπής. 4.Συνιστάται δυνάμει της παρούσης παρά τη Τραπέζη της Ελλάδος ίδιος λογαριασμός υπό τον τίτλον "Ελληνικόν Δημόσιον-Κάλυψις επιβαρύνσεων της Δημοσίας Επιχειρήσεως Ηλεκτρισμού εκ της καθιερώσεως ειδικής μειώσεως εις τα τιμολόγια παροχής ηλεκτρικής ενεργείας εις ενίους καταναλωτάς». Εις τον κατά τ' ανωτέρω λογαριασμόν θα κατατίθενται δυνάμει εντολών του Γενικού Διευθυντού της Υπηρεσίας Ελέγχου Κρατικού Διϋλιστηρίου τα επί τη βάσει ειδικών εκκαθαρίσεων  τούτου προσδιοριζόμενα χρηματικά ποσά δι' απ' ευθείας αντλήσεως τούτων εκ του παρά τη Τραπέζη της Ελλάδος τηρουμένου λογαριασμού "Ελληνικόν Δημόσιον-Έσοδα Κρατικού Διϋλιστηρίου". Εις την κατά τα ανωτέρω εκκαθάρισιν θα αναγράφωνται αι εις τους δικαιούχους των μειωμένων τιμών καταναλωτάς διατεθείσαι ποσότητες πετρελαίου Μαζούτ και υποπροϊόντος VACUUM GAS OIL κεχωρισμένως κατά ποιότητα ως και η εκάστοτε προκύπτουσα διαφορά μεταξύ της μέχρι τούδε αναγνωριζομένης μειώσεως τιμής εκ δραχ. 225 ανά μετρ. τόννον δια την ποιότητα Μαζούτ των 3500΄΄ και το υποπροϊόν VACUUM GAS OIL και των δραχ. 165 ανά μετρ. τόννον δια την ποιότητα Μαζούτ των 1500΄΄ και της κατά τα ανωτέρω εν παραγράφω 2 της παρούσης προσδιοριζομένης ανά μετρ. τόννον διαφοράς τιμής των εν λόγω πετρελαιοειδών καυσίμων. Επί τη βάσει των κατά τα ανωτέρω δεδομένων της εκκαθαρίσεως, ήτοι ποσοτήτων και προκυπτούσης διαφοράς θα προσδιορίζεται δι' αυτής το προς κατάθεσιν χρηματικόν ποσόν εις τον δια της παρούσης συνιστώμενον ως ανωτέρω παρά τη Τραπέζη της Ελλάδος λογαριασμόν. 5.Καθορίζομεν δια της παρούσης ότι η καταβολή προς την Δημοσίαν Επιχείρησιν Ηλεκτρισμού των χρηματικών ποσών της εις ταύτην προκαλουμένης επιβαρύνσεως εκ της καθιερώσεως της ειδικής μειώσεως εις τα τιμολόγια ηλεκτρικής ενεργείας εις ενίους καταναλωτάς θα ενεργήται δι' ειδικών εντολών του Γενικού Διευθυντού της Υπηρεσίας Ελέγχου Κρατικού Διϋλιστηρίου προς την Τράπεζαν της Ελλάδος εις βάρος του δια του άρθρ. 4 της παρούσης συνιστωμένου λογαριασμού, επί τη βάσει σχετικών εκκαθαρίσεων της Δημοσίας Επιχειρήσεως Ηλεκτρισμού. Αι κατά τα ανωτέρω εκκαθαρίσεις θα υποβάλλωνται εις την Υπηρεσίαν Ελέγχου Κρατικού Διϋλιστηρίου ήτις και θα προέρχεται εις τας περαιτέρω ενεργείας δια την καταβολήν εις την Δημοσίαν Επιχείρησιν Ηλεκτρισμού των καταβλητέων κατ' εφαρμογήν της παρούσης χρηματικών ποσών εντός πενθημέρου από της ημερομηνίας υποβολής εις την εν λόγω Υπηρεσίαν των ως άνω εκκαθαρίσεων. 6.Εξουσιοδοτούμεν τον Γενικόν Διευθυντήν της Υπηρεσίας Ελέγχου Κρατικού Διϋλιστηρίου όπως προέρχεται εις τας ενδεικνυομένας ενεργείας δια την εφαρμογήν της παρούσης και να παρέχη προς τούτο σχετικάς εντολάς οδηγίας και πληροφορίας προς τας Δημοσίας Υπηρεσίας τα Νομικά Πρόσωπα κλπ. και την Τράπεζαν της Ελλάδος. (Μετά την σελ. 90,504) Σελ. 90,505 Τεύχος 456-Σελ. 77 Ειδικές τιμές καυσίμων και ηλεκτρικής ενέργειας 13.Γ.ζ.6